Днямі стала вядома, што Тайланд плануе стварыць рэгіянальны фонд са сваімі суседзямі: Камбоджай, Лаосам, М'янмай і В'етнамам, каб падтрымаць інфраструктуру і іншыя праекты развіцця. Прэм'ер-міністр Тайланда Прают Чан-Оча, як чакаецца, на наступным тыдні прадставіць гэтую ідэю лідарам пяці краін на VІІІ саміце Стратэгіі эканамічнага супрацоўніцтва АСMЕСS. Гэтая рэгіянальная арганізацыя была створана па ініцыятыве Тайланда ў 2003 годзе. Фонд пачне функцыянаваць налета, паведаміў Nіkkеі Аsіаn Rеvіеw намеснік пастаяннага сакратара Міністэрства замежных спраў краіны Артаюд Шрысамут. Як бачым, Тайланд застаецца заўважным гульцом, прычым не толькі рэгіянальным. Куды рушыць гэтая краіна?